Nel casu de la empresa Norfor la suspesión xustifícase pol desconociemientu de recursos ambientales presentes nestos espacios protexíos y l'ausencia d'adaptación de la xestión forestal, a tales valores. Tampoco se da una correcha conservación de los suelos y diversidá nes plantaciones. Amás de que les rellaciones d'esta empresa cola sociedá, nun son les adecuaes. Asina, dende  Andecha Astur, desiximos al Grupu ENCE que, tome les medíes necesaries pa correxir les carencies identificaes polos auditores. Yá va siendo hora de qu'esta empresa, camude la so política de desendolque con respeutu al mediu ambiente, pero non nel papel, que ye cenciello, si non na praútica diaria de les sos actividaes.